### Beslutning

Fremsendes til Teknisk Udvalg til behandling i henhold til beslutning i byrådets møde den 15. september 2021.

Endelig vedtagelse af Forslag til Helhedsplan for Hasle.

### Resumé

Forslaget til helhedsplan omfatter et område omkring [adresse], [adresse] og [adresse].

Baggrunden for planen er udpegningen af lokale vækstakser og fortætningspunkter i Kommuneplan 2017 og heraf følgende projektønsker, som afføder behov for helhedsplanlægning i området. En del af området er desuden omfattet af Udviklingsplanen for [adresse], som også medfører omdannelse og udvikling.

Helhedsplanen sætter retning for byudvikling i den centrale del af Hasle og koordinerer planer og indsatser i området. Helhedsplanen indeholder strategier, rammer og retningslinjer, som skal følges op i efterfølgende lokalplaner.

Planforslaget har været fremlagt i offentlig høring i perioden 16. marts – 11. maj 2021. I høringsperioden indkom 31 høringssvar. Svarene handler primært om de mulige etagehøjder og tætheder på fremtidigt byggeri, om trafik og parkering og om, hvordan man kan passe på [adresse] bestående værdier.

Teknik og Miljø indstiller forslag til, hvordan nogle af høringssvarene kan medføre præciseringer i planen, imødekommelse af synspunkter samt forslag til mindre, redaktionelle rettelser.

### Indstilling

Det indstilles:

At 1) forslag til Helhedsplan for [adresse] vedtages endeligt, med de ændringer, der fremgår af indstillingens 5.6 og bilag 3 og 4.

At 2) bemærkninger fra den forudgående offentlige høring besvares som det fremgår af indstillingens afsnit 5.6.

### Sagens forløb

02-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen
 06-09-2021 Magistraten

Fremsendes til [adresse] med bemærkning, at Magistraten i mødet den 6. september 2021 anbefaler, at byrådet tiltræder Magistratsafdelingen for Teknik og Miljøs indstilling af 24. august 2021.

Line Lauridsen kunne ikke tiltræde.

Rådmand Bent Bach, Rådmand Christina Bech og Rådmand Tage Jeppesen tog forbehold.

 15-09-2021 [adresse]
Fremsendes til Teknisk Udvalg til behandling i henhold til beslutning i byrådets møde den 15. september 2021.
 22-09-2021 Teknisk Udvalg
Sagen blev udsat.
 27-09-2021 Teknisk Udvalg

Albert Dahl, Jørgen Rasmussen, Rebecca Thygesen, Marcus Johansen og Weena Nilsson kunne tiltræde indstillingen i overensstemmelse med forvaltningens notat af 27. september 2021 med de nedenstående ændringer og bemærkninger.

Mikael Henriksen kunne ikke tiltræde indstillingen med henvisning til planforslagets manglende helhed, det vil sige: manglende sammenfattende vurdering af rummelighed vedr. boliger og befolkning og manglende stillingtagen til det af bolig- og befolkningsvækst følgende institutions- og fritidsbehov samt med henvisning til, at højhus-muligheden på [adresse] ikke kan tiltrædes.

Maja Mikkelsen var forhindret i at deltage i udvalgets behandling af sagen.

 29-09-2021 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 29. september 2021 har vedtaget Magistratens indstilling i overensstemmelse med de ændringer der fremgår af erklæringen fra Teknisk Udvalg af 27. september 2021.

Enhedslisten de Rød-Grønnes, Dansk Folkepartis og Liste Trivsel, Velfærd og Reel Borgerinddragelses byrådsgrupper kunne ikke tiltræde indstillingen.